Normand (lingaedje)

lingaedjes > indo-uropeyin > italike > 
lingaedje d' oyi > normand

Li normand est on lingaedje d' oyi djåzé el Normandeye (France) eyet ezès Iyes anglo-normandes.

El France li normand est ricnoxhou come onk des lingaedjes redjonås del France.
Dins les iyes di Djeri (Jersey) eyet Guerni (Guernsey), li lingaedje est ricnoxhou oficirmint. Si est i acsegnî dins sacwantès scoles avåla. 

Li djeriès eyet l' guerniès sont ricnoxhous come lingaedjes redjonås des Iyes Britanikes dins l' cåde do Consey Britanike-Irlandès (adlé d' l' irlandès, li walès, li gayelike escôswès, li scots, li scots d' Ulster, li gayelike di l' Iye di Man eyet l' cornike).

I gn a troes ortografeyes standårdijheyes: continintåle, djersiais, guernsiais.

 Istwere 
Li normand, arivé e l' Inglutere après li concwestaedje påzès Normands e 1066, a-st eritchî li lingaedje inglès avou bråmint des mots, come:

inglès < normand = walon

fashion < faichon = façon 
causeway < cauchie = tchåssêye 
catch < cachi = tchessî, cachî 
cater < acater = atchter, acater 
mug < mogue = (grande) djate 

L’ anglo-normand a stî foirt lontins li lingaedje oficir e l' Inglutere.

 Motlî 
Li normand a rprindou bråmint d' mots å vî norwès. Gn a des categoreyes d' mots k' sont voltî raloyîs å vî norwès metans l' motlî del pexhe ubén del marene.Renaud Jean. L'héritage maritime norrois en Normandie. In: Cahier des Annales de Normandie n°26, 1995. Mélanges René Lepelley. pp. 21-28 ; https://www.persee.fr/doc/annor_0570-1600_1995_hos_26_1_2245Elisabeth Ridel. Des textes de marine en dialecte normand du XIIe siècle : une source pour l’histoire de la navigation au Moyen Âge dans le nord de la France. Milli mala, Journal of Language and Culture, 2013, 5, p. 253-284. https://hal.science/hal-00990315

Do costé des ôtes lingaedjes d' oyi, li normand pårtaedje des piceures avou l' walon ey el lingaedje d' oyi. Påregzimpe, el mot latén « trans tutos » a divnou « trestuz » e l' lingaedje d' oyi. Avou ça k' il a dné « trétous » e-n ortografeye rfondowe, e l' normand. Come il  a dné « tertos » e l' walon. Cabén k' li francès a wårdé l' idêye do « tutos » tot divnant « tous ».

 Walon  Latén  Espagnol  Portuguès  Itålyin  Llïonés  Sicilyin  Francès  Normand an  annus  año  ano  anno  annu  annu  an  an lingaedje  lingua  lengua  língua  lingua  llingua  linga  langue  langue bwès  ligna  leña  lenha  legna  lleinna  ligna  bois  boués clé  clavis  llave  chave  chiave  chave  chiavi  clé  cllé foumire  fumus  humo  fumo  fumo  fumu  fumu  fumée  fumée clôre  claudere  cerrar  fechar  chiudere  pechare  chiuderi / serrari  fermer  fermer fwait  factum  hecho  feito  fatto  feichu  fattu  fait  fait plin  planum  llano  chão  piano  chanu  chianu  plat  pllein fi  filius  hijo  filho  figlio  fiyu  figghiu  fils  fis nute  noctem  noche  noite  notte  nueiche  notti  nuit  nuit iy / ouy  oculus  ojo  olho  occhio  gueyu  occhiu  œil  yi / ieil boledjî  pistor  panadero  padeiro  fornaio  panadeiru  furnaru / panifex  boulanger  boulangi

 Literateure 

 Belès-letes 
Li Djersiès Robert Wace est veyou come l' askepieu del literateure normande, å 12inme sieke.


On rtrouve del literateure satirike ou polemike eplaideye a Rouen ezès 16inme eyet 17inme siekes, sicrîtes dins çou k' on loméve adon li parler purin.

David Ferrand (1590? - 1660) eplaida li Muse normande, ene ramexhnêye di scriaedjes do Payis d' Caux.

Le coup d’œil purin fourit eplaidî e 1773 a Rouen. Pierre Genty (1706 - 1821) î reprezinte li pårler do Perche.


Des ôtes grands scrijheus e normand:

 George Métivier (1790-1881), di Guernsey
 Robert Pipon Marett (1820-1884),di Djersey
 Jean Sullivan (1813-1899), di Djersey 
 Alfred Rossel (1841-1926), di Cherbourg
 Charles Lemaître (1854-1928)
 Louis Beuve (1869-1949), di Coutances
 François Enault (1869-1918), do Cotentin
 Maurice Le Sieutre (do Havre)
 Pierre Gueroult (1890-1962)
 Gabriel Benoist
 Fernand Lechanteur (1910-1971).
 Côtis-Capel (Albert Lohier 1915-1986, di Cherbourg)
 Jehan Le Povremoyne (Ernest Coquin)

E 1968, André Dupont eplaida L'Épopée cotentine, monumint epike di 4.628 vers e normand.

Li roman Zabeth d' André Louis, rexhou e 1969, fourit l' prumî roman scrît e normand.

 Ovraedjes linwistikes 
 Essai de grammaire de la langue normande, UPN, 1995, ISBN 2-9509074-0-7
 V'n-ous d'aveu mei? UPN, 1984
 La Normandie dialectale, 1999, ISBN 2-84133-076-1
 Alain Marie, Les auteurs patoisants du Calvados, 2005, ISBN 2-84706-178-9
 Roger Jean Lebarbenchon, Les Falaises de la Hague, 1991, ISBN 2-950588-0-9
 Jean-Louis Vaneille, Les patoisants bas-normands, n.d., Saint-Lô
 André Dupont, Dictionnaire des patoisants du Cotentin, Société d'archéologie de la Manche, Saint-Lô, 1992


djeriès

 Difoûtrinnès hårdêyes 
 Wikipedia e normand
 La Société Jersiaise - Les Pages Jèrriaises
 Magène (soce do lingaedje normand)

 Referinces eyet sourdants 
Categoreye:Lingaedjes
Categoreye:Lingaedjes d' oyi
Categoreye:Normandeye